27 መስከረም 2019 ምንጪ ስእሊ, Ferdinand Yowhans መግለጺ ስእሊ, ክኢላ ስነ ኣእምሮ ዮውሃንስ ፈርዲናንድ ብነውጺ እተጠቕዐ ሓንጎል ረጊኡ ክሓስብን ስርሑ ከሰላስልን ኣይክእልን እዩ። ግን ንጭንቀት ዘህድእ፡ ነቲ ወጥሪ ዘረጋግእ መድሃኒት ኣለዎ። ኪኢላ ስነ ኣእምሮ ዮውሃንስ ፈርዲንናድ ካብ ነዊሕ ተመኩሮኡ ዝምንጩ መልእኽቲ ኣለዎ። ሕማምት ስነ-አእሙሮ ብዙሕ እዩ። እቲ ዝተጸለኦ ሰብ ኣብ ሕክምና ቀሪቡ ግቡእ መርመራ ምስተገብረሉ ጥራሕ እዩ ዓይነት ሕማሙ ዝንጽር። ብሕክምና ጥራይ ኢኻ ክትፈልዮን ክትፍውሶን ትኽእል። ንኣብነት ኣብ ሰሜን ኣሜሪካ፡ ካብ 16 ክሳብ 24 ጉጅለታት ዝጠቓለሉ ልዕሊ 300 ዓይነታት ሕማማት ኣእምሮ ኣለው። እቲ ዝዓበየ ሕማም ኣእምሮ ስኪዞፍረንያ እዩ። እዚ ሕማም ብዝተፈላለየ መገዲ ክመጽእ ይኽእል። መብዛሕትኡ ግዜ፡ ብተወርሶ ይመጽእ። ካብ ዝተፈላለዩ ጸቕጥታት'ውን ክለዓል ይኽእል እዩ። እቲ ፍልይ ዘበሎ ግና፡ ኣብ ዓለምና ኣብ ነፍሲ ወከፍ ሕብረተሰብ፡ 1 ሚኢታዊ እዚ ሕማም ኣለዎ። እዚ ሕማም ዘለዎ ሰብ ብግቡእ ኣይሓስብን። ነቲ ኣከባቢኡ ብኣሉታ ይርእዮ። ካብ ሕብረተሰብ ይንጸል። ኣብ ኣተሓሳስብኡ እቶም ሓሙሽተ ሕዋሳት እንብሎም ስለዝዘናበሉ ዶፖሚን ላዕሊ ይድይብ። "እከለ ክቐትለካ ይደሊ ኣሎ፡ እከለ ጸላኢኻ እዩ፡ ክቐትሉኻ ይመጹ ኣለው" ወዘተ ዝብል ድምጺ'ውን ከም ዝሰምዑ ኪኢላ ሳይካትሪስት ዮውሃንስ ፈርዲንናድ ይገልጽ። ሰባት፡ ካብ ህንጻታት ዝጸድፉ፡ ዝሕነቑ በዚ ምኽንያት እዮም። እዚ ሕማም ዝሓዞ ሰብ ዘይንቡር ጠባያት ይገብር። ኣብ ግዜ ክራማት ረቂቕ ክዳን ይኽደን። ኣብ ግዜ ሓጋይ (ሙቐት) ከኣ ረጒድ ክዳንን ኣሳእን ይኽደን። ምኽንያቱ እቲ ናይ ሙቐትን ናይ ዛሕልን ስምዒቱ ስለዝመውት እዩ። ከምዚ ዓይነት ሕማም ዘለዎም ሃሉሲኔሽንሰ ዴሉዥንስ ማለት ምህትፍታፍ የርእዩ። ዘይተጸበየቶ 'ዘገርም ተኣምር' ዘጋጠማ ተማሃሪት!
